১৯৯৯ সালের ১৬ মে, রাত সাড়ে ৮ টা। এরশাদের টেলিফোন এসেছে- কথা আছে, যেতেই হবে। এরশাদ শিকদারের ডাক কি অমান্য করা যায়! তার মানুষ খুনের আস্তানা সেই বরফকলের দিকে রওনা হল খুলনা জেলা ছাত্রলীগ নেতা অসিত বরণ বিশ্বাস, আবু হানিফ, আলী আকবর। সাথে ব্যবসায়ী সৈয়দ মনির মীর ও তার ছোট ভাই চয়ন মীর আর যুবলীগ নেতা খালিদ হোসেন। খুলনার জলিল শপিং কমপ্লেক্সের মালিক সৈয়দ মনিরের নতুন কেনা গাড়ি আর দুটো মোটর সাইকেলে চড়ে বরফকলে পৌঁছাল তারা।